**Zmluva č. MR11/202001 o** **poskytovaní služieb**

**v zmysle § 269 ods. 2 zákona č. 513/1991 Zb. Obchodný zákonník**

**v znení neskorších predpisov**

**Čl. I. ZMLUVNÉ STRANY**

Názov: **Mikroregión 11 PLUS**

Sídlo: Námestie A. Hlinku 31, 919 43 Cífer

Zastúpená: p. Mgr. Maroš Sagan, PhD., predseda

IČO: 45 738 807

DIČ: 2023563652

Bankové spojenie: ČSOB, a. s.

Číslo účtu - IBAN: SK31 7500 0000 0040 2408 5131

(ďalej len „**objednávateľ“)**

Obchodné meno: Procurio, s.r.o.

Sídlo: Hodžovo nám. 2A, 811 06 Bratislava – Mestská časť Staré Mesto

Zastúpená: Matej Marcin, konateľ,

na základe plnej moci Mgr. Juraj Švarc, obchodný riaditeľ

IČO: 48314714

DIČ: 2120142475

Obchodný register: oddiel Sro, č. 106384/B, Okresný súd Bratislava 1

Bankové spojenie: Tatra banka a.s.

Číslo účtu - IBAN: SK32 1100 0000 0029 4601 0305

(ďalej len **„poskytovateľ“)**

V prípade, ak sa v zmluve vyskytuje pojem "verejný obstarávateľ"', rozumie sa ním objednávateľ v postavení verejného obstarávateľa v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len "zákon o verejnom obstarávaní").

**Čl. II. PREDMET ZMLUVY**

1. Zmluvné strany sa dohodli, že poskytovateľ za podmienok dohodnutých v tejto zmluve pre objednávateľa vykoná realizáciu a činnosti vo verejnom obstarávaní a uskutoční prípravu a kompletný priebeh verejného obstarávania podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Predmetom zakázky je:

**ZABEZPEČENIE služieb v odpadovom hospodárstve PRE MIkrOREGIÓN 11 plus A PRISTUPUJÚCE ORGANIZÁCIE**

1. Pri postupoch v zmysle zákona o verejnom obstarávaní budú vykonané najmä nasledujúce činnosti:

2.1 Poradenská činnosť pre zabezpečenie verejného obstarávania, určenie postupu verejného obstarávania v potrebnom rozsahu a realizácia verejného obstarávania podľa zákona o verejnom obstarávaní,

2.2 Organizácia, administrácia, realizácia a priebeh zvoleného postupu v zmysle zákona o verejnom obstarávaní, t.j. najmä:

 a) vypracovanie oznámenia o vyhlásení verejného obstarávania do ÚV EÚ a Vestníka verejného obstarávania,

 b) vypracovanie komplexných súťažných podkladov podľa zákona o verejnom obstarávaní vrátane obchodných podmienok pre návrh rámcovej dohody, ktorá bude výsledkom procesu verejného obstarávania pre uchádzačov vo verejnom obstarávaní a potvrdenia o prevzatí súťažných podkladov,

 c) na základe predložených dopytov uchádzačov vypracovanie odpovedí na dopyty k súťažným podkladom v spolupráci s kontaktnou osobou objednávateľa určenou na tento účel,

 d) vypracovanie podkladov pre menovanie členov komisie na vyhodnotenie ponúk vrátane čestného vyhlásenia pre členov komisie,

 e) vypracovanie potvrdenia o prevzatí ponúk,

 f) účasť a organizovanie otvárania obálok s ponukami,

 g) vypracovanie podkladov pre komisiu na vyhodnotenie ponúk,

h) vypracovanie oznámenia o poradí úspešnosti ponúk s odôvodnením,

i) vypracovanie podkladov pre zrušenie vyhlásenej metódy verejného obstarávania, ak k nemu dôjde v súlade so zákonom o verejnom obstarávaní,

j) odovzdanie kompletnej dokumentácie za realizovanú zákazku objednávateľovi

k) realizácia elektronickej aukcie

1. Všetky návrhy písomných dokladov poskytovateľ predloží objednávateľovi vopred na odsúhlasenie (napr. oznámenie do vestníka verejného obstarávania, súťažné podklady, menovanie, čestné vyhlásenie, korešpondencia).

**Čl. III. ODPLATA A PLATOBNÉ PODMIENKY**

1. Odplata za činnosti vykonané poskytovateľom pri plnení predmetu tejto zmluvy bude faktúrovaná pristupujúcim organizáciam jednotlivo v zmysle príkazných zmlúv.
2. Odplata za plnenie v zmysle predmetu zmluvy bude poskytovateľovi uhradená na základe faktúr vystavených poskytovateľom v termíne po márnom uplynutí lehoty umožňujúcej uchádzačom využiť revízne postupy proti výsledkom verejného obstarávania. Faktúry budú obsahovať náležitosti podľa všeobecne záväzných právnych predpisov. Faktúry sú splatné v lehote 14 dní od ich obdržania objednávateľom a pristupujúcimi organizáciami.
3. V prípade, ak na základe rozhodnutia orgánov objednávateľa bude proces verejného obstarávania pozastavený/zrušený pred dokončením, poskytovateľ má nárok na úhradu vzniknutých nákladov vrátane odmeny 40,00 € / 1 hodina, skutočne preukázaných, maximálne však vo výške 1.000,00 EUR (slovom jedentisíc EUR). Za týmto účelom bude objednávateľovi vystavená faktúra s rozpisom prác.
4. Poskytovateľ nie je platiteľom DPH.

**Čl. IV. ČAS PLNENIA ZMLUVY**

1. Dĺžka trvania zmluvy je dohodnutá do ukončenia súťaže na výber dodávateľa zákazky uvedenej v čl. II, s tým, že poskytovateľ najneskôr do 25 kalendárnych dní odo dňa podpisu zmluvy predloží orientačný harmonogram prác, vyplývajúci najmä z lehôt stanovených zákonom o verejnom obstarávaní.
2. Poskytovateľ splní dohodnuté termíny a výkony za podmienky, že objednávateľ včas odovzdá poskytovateľovi potrebné podklady pre výkon predmetu zmluvy (najmä podklady pre vypracovanie súťažných podkladov, t.j. podrobné špecifikovanie a definovanie predmetu obstarávania, k nahliadnutiu potrebné materiály a pod.) a poskytne potrebnú súčinnosť pri prerokúvaní a odsúhlasovaní spracovaných materiálov poskytovateľom. Prípadné omeškanie objednávateľa pri predkladaní potrebných podkladov sa premietne do termínov plnenia zmluvy, s čím bude objednávateľ súhlasiť.

**Čl. V. ZMLUVNÉ POKUTY A NÁHRADA ŠKODY**

1. V prípade nedodržania zmluvne dohodnutých termínov poskytovateľom má objednávateľ právo požadovať od poskytovateľa zmluvnú pokutu vo výške 0,1% z dohodnutej zmluvnej ceny za každý deň omeškania a táto pokuta bude odpočítaná z fakturovanej čiastky, pokiaľ sa zmluvné strany nedohodnú inak v súlade s čl. IV. ods. 2.
2. V prípade omeškania objednávateľa s úhradou faktúry, poskytovateľ má právo na úrok z omeškania vo výške 0,1% z dlžnej sumy za každý deň omeškania.

**Čl . VI. SPÔSOB PLNENIA PREDMETU ZMLUVY**

1. Pri plnení predmetu tejto zmluvy sa poskytovateľ zaväzuje dodržiavať ustanovenia zákona o verejnom obstarávaní a súvisiace predpisy, všeobecne záväzné predpisy a ustanovenia tejto zmluvy a bude sa riadiť východzími podkladmi a pokynmi objednávateľa.
2. Úkony potrebné k poskytovaniu odbornej pomoci a služieb podľa tejto zmluvy sú predmetom činnosti poskytovateľa, ktorý prehlasuje, že disponuje takými odborníkmi a odbornými znalosťami, ktoré sú k plneniu predmetu tejto zmluvy potrebné.
3. Poskytovateľ sa zaväzuje poskytovať odbornú pomoc a služby podľa tejto zmluvy ihneď po zadaní požiadavky objednávateľa.
4. Poskytovateľ je povinný ihneď oboznámiť objednávateľa o vzniku akejkoľvek udalosti, ktorá mu bráni alebo sťažuje poskytovať odbornú pomoc a služby podľa tejto zmluvy, alebo odovzdať včas príslušnú písomnú dokumentáciu.

**Čl. VII. SPOLUPÔSOBENIE A PODKLADY OBJEDNÁVATEĽA**

1. Plnenie predmetu tejto zmluvy podľa čl. II. uskutoční poskytovateľ podľa podkladov, ktoré objednávateľ odovzdá poskytovateľovi v lehote min. 7 dní pred uvažovaným termínom plnenia (pre spracovanie návrhu oznámenia do vestníka) a ktorých poskytnutie je závislé od objednávateľa. Za správnosť a úplnosť týchto podkladov zodpovedá objednávateľ.
2. Plnenie predmetu tejto zmluvy zabezpečí poskytovateľ na základe podkladov, ktorých prípadná ďalšia potreba vznikne aj v priebehu plnenia predmetu zmluvy a ktorých poskytnutie je závislé od objednávateľa. Budú požadované poskytovateľom v rámci spolupôsobenia.
3. Zmluvné strany sa dohodli, že požiadavky objednávateľa na poskytnutie odbornej pomoci a služieb podľa tejto zmluvy musia mať písomnú formu. Za písomnú formu sa považuje aj požiadavka doručená elektronickými prostriedkami. Uvedená forma sa nevzťahuje na požiadavku na poskytnutie informácie, alebo krátkeho poradenstva súvisiaceho s verejným obstarávaním, ktorá bude vybavená telefonicky alebo e-mailom.
4. V priebehu plnenia tejto zmluvy sa bude objednávateľ zúčastňovať konzultácií s poskytovateľom podľa vlastného uváženia a požiadavky, príp. na základe výzvy poskytovateľa.
5. V prípade uplatnenia revíznych postupov a vysvetľovania v zmysle zákona o verejnom obstarávaní objednávateľ bezodkladne o tom upovedomí poskytovateľa a poskytovateľ v súčinnosti s kontaktnou osobou objednávateľa určenou na tento účel vykoná potrebné úkony v lehotách vyplývajúcich zo zákona o verejnom obstarávaní. Objednávateľ poskytne poskytovateľovi súčinnosť v prípade uplatnenia revíznych postupov a vysvetľovaní pri vypracovávaní stanovísk a odpovedí, predovšetkým v otázkach týkajúcich sa predmetu zákazky, podmienok účasti a pod. Pokiaľ tak objednávateľ neurobí, poskytovateľ nepreberá zodpovednosť za nedodržanie predpísaných termínov.

**Čl. VIII ZODPOVEDNOSŤ ZA VADY A ZÁRUKA**

1. Poskytovateľ nezodpovedá za vady, ktoré boli spôsobené použitím podkladov prevzatých od objednávateľa a poskytovateľ ani pri vynaložení všetkej starostlivosti nemohol zistiť ich nevhodnosť, prípadne na ne upozornil objednávateľa a ten na ich použití trval.
2. Prípadnú reklamáciu vady plnenia predmetu tejto zmluvy je objednávateľ povinný uplatniť bezodkladne, najneskôr do 5 pracovných dní po zistení vady, v písomnej forme adresovanej poskytovateľovi.
3. Pre prípad, ak by kontrolné orgány namietali správnosť zvoleného postupu a činností pri výbere zmluvného partnera, poskytovateľ sa zaväzuje bezplatne vypracovať na základe požiadavky objednávateľa odborné podklady pre odôvodnenie svojho postupu.

**Čl. IX ZMENA ZÁVÄZKU**

1. Ak vzniknú zo strany objednávateľa nové požiadavky po uzavretí tejto zmluvy, ktoré nie sú v tejto zmluve uvedené, poskytovateľ sa zaväzuje, že pristúpi na zmenu záväzku a to dodatkom k tejto zmluve.
2. Zmluvné strany sa dohodli, že v prípade rozporov ohľadne zmeny alebo zrušenia záväzku vyplývajúceho z tejto zmluvy, uprednostnia vzájomnú dohodu a rokovanie. Až ak nedôjde k dohode, bude predmet sporu predložený súdu.

**Čl. X OSOBITNÉ UJEDNANIA**

1. Objednávateľ je povinný menovať členov komisie na vyhodnotenie ponúk s odborným vzdelaním alebo praxou vzťahujúcou sa k predmetu zákazky v počte min. 3 členov a jedného náhradníka, ktorí sa zúčastnia činnosti tejto komisie.
2. Objednávateľ je povinný zverejňovať povinnosti v profile verejného obstarávateľa vyplývajúce zo zákona o verejnom obstarávaní.
3. Poskytovateľ je povinný postupovať pri zariaďovaní záležitostí s odbornou starostlivosťou a k spokojnosti objednávateľa.
4. Poskytovateľ je povinný oznámiť objednávateľovi všetky okolnosti, ktoré zistil pri zariaďovaní záležitostí, a ktoré môžu mať vplyv na zmenu pokynov objednávateľa.
5. Zmluvné strany sa dohodli, že budú zachovávať mlčanlivosť o údajoch a skutočnostiach, s ktorými sa oboznámia pri plnení tejto mandátnej zmluvy a týkajúcich sa predmetu obstarávania s tým, že nebudú použité na akýkoľvek iný než zmluvný účel a nebudú poskytnuté tretej osobe.

**Čl. XI. TRVANIE ZMLUVY**

1. Táto zmluva sa uzatvára na dobu určitú do ukončenia súťaže na výber dodávateľa zákazky uvedenej v čl. II, ods. 1 zmluvy.
2. Objednávateľ môže zmluvu kedykoľvek čiastočne alebo v celom rozsahu písomne vypovedať aj bez uvedenia dôvodu.
3. Ak výpoveď neurčuje neskoršiu účinnosť, nadobúda účinnosť dňom, keď sa o nej poskytovateľ dozvedel alebo mohol dozvedieť, najneskôr doručením písomnej výpovede na adresu uvedenú v Čl. I. tejto zmluvy.
4. Od účinnosti výpovede je poskytovateľ povinný nepokračovať v činnosti, na ktorú sa výpoveď vzťahuje okrem činností, ktorých priebeh nemôže ovplyvniť. Je však povinný objednávateľa upozorniť na opatrenia potrebné na to, aby sa zabránilo vzniku škody bezprostredne hroziacej objednávateľovi nedokončením alebo prerušením činnosti súvisiacej so zariaďovaním záležitostí.
5. Poskytovateľ môže zmluvu písomne vypovedať s účinnosťou ku koncu kalendárneho mesiaca nasledujúceho po mesiaci, v ktorom bola výpoveď doručená objednávateľovi, ak z výpovede nevyplýva neskorší čas.
6. Ku dňu účinnosti výpovede zaniká záväzok poskytovateľa uskutočňovať činnosť, na ktorú sa zaviazal. Ak by týmto prerušením činnosti vznikla objednávateľovi škoda, je poskytovateľ povinný ho upozorniť, aké opatrenia treba urobiť na jej odvrátenie. Ak objednávateľ tieto opatrenia nemôže urobiť ani pomocou iných osôb a požiada poskytovateľa, aby ich urobil sám, je poskytovateľ na to povinný podľa podmienok dohodnutých v tejto zmluve.

**Čl. XII. VŠEOBECNÉ USTANOVENIA**

1. Táto zmluva nadobúda platnosť dňom jej podpísania oprávnenými zástupcami oboch zmluvných strán a  účinnosť deň po dni zverejnenia.
2. Táto zmluva je vyhotovená v troch vyhotoveniach, z ktorých po jej podpísaní obdrží objednávateľ dve vyhotovenia a poskytovateľ obdrží jedno vyhotovenie.
3. Túto zmluvu je možné meniť a dopĺňať iba písomnými vzájomne odsúhlasenými dodatkami podpísanými zástupcami obidvoch zmluvných strán.
4. Účastníci svojimi vlastnoručnými podpismi potvrdzujú autentičnosť tejto zmluvy a prehlasujú, že túto zmluvu riadne prečítali a že táto zmluva nebola uzavieraná v tiesni ani za inak nevýhodných podmienok.
5. Objednávateľ sa zaväzuje, že akceptuje autorské práva poskytovateľa k písomným materiálom, ktoré od neho obdrží a prehlasuje, že ich použije len pre účely určené touto zmluvou.

V Cíferi dňa ...................... 2020 V Bratislave dňa ...................... 2020

Za objednávateľa: Za poskytovateľa:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

 Mgr. Maroš Sagan, PhD. Mgr. Juraj Švarc

 predseda obchodný riaditeľ